கேள்வி: என். கோபாலசாமி அய்யங்கார் - கல்வி மற்றும் வாழ்க்கை பற்றி தகவல் சொல்.
பதில்: தஞ்சாவூரில் பிறந்த கோபாலசாமி அய்யங்கார், பள்ளிக்கல்வி, கல்லூரிக்கல்வி மற்றும் சட்டக்கல்வியை சென்னையில் முடித்தவர். 1904ல் சிறிது காலம் சென்னை பச்சையப்பா கல்லூரியில் உதவிப்பேரராசிரியராக பணிபுரிந்தார்.
கேள்வி: என். கோபாலசாமி அய்யங்கார் - பணிகள் பற்றி நீங்கள் என்ன அறிந்துள்ளீர்கள்?
பதில்: 1905ல் சென்னை மாகாண குடிமைப் பணியில் 1905 முதல் 1919 முடிய துணை ஆட்சியராகப் பணிபுரிந்தார். 1920 மாவட்ட ஆட்சியராக பதவி உயர்வு பெற்றபின், 1921ல் உள்ளாட்சி அமைப்புகளின் தலைமைப் பதிவாளராக ஏழாண்டுகள் பணியாற்றினார். இவரது பணிக்காலத்தில் குண்டூர் மற்றும் இராமநாதபுரம் மாவட்டங்களில் ஊராட்சி அமைப்புகளை நிறுவினார். Srinivasan, N. "Village Governments in India".The Far Eastern Quarterly 15.2 (Feb 1956):209. 1932 முதல் 1937 முடிய சென்னை மாகாண பொதுப்பணித் துறை மற்றும் வருவாய் குழுவின் உறுப்பினராகப் பணியாற்றினார். இறுதியாக ஜம்மு காஷ்மீர் இராச்சியம் திவான் (பிரதம அமைச்சர்) 1937 முதல் 1943 முடிய பணியாற்றினார். பின்னர் இந்திய அரசியலமைப்பு நிர்ணய மன்றம், அம்பேத்கர் தலைமையிலான அரசியலமைப்புச் சட்ட வரைவோலைக் குழுவில் பணியாற்றினார். ஜவகர்லால் நேரு தலைமையிலான அமைச்சரவையில் இரயில்வே மற்றும் போக்குவரத்துத் துறை அமைச்சராக 1948 முதல் 1952 வரை பணியாற்றினார். பின் 1952 - 1953ல் இந்தியப் பாதுகாப்புத் துறை அமைச்சராகப் பணியாற்றினார். கோபால்சாமி அய்யங்கார் சம்மு காசுமீர் மாநிலத்திற்கு இந்திய அரசியலமைப்பு சட்டம், பிரிவு 370 கீழ் சிறப்புத் தகுதிகள் பெற்றுக் கொடுத்தவர் ஆவார் [https://www.bbc.com/tamil/india-49265180]